**הקשר בין מאפיינים כלכליים, ארגוניים ומבניים לבין תוצרים תרבותיים במוזיאונים לאמנות**

**The Association Between Economic, Structural and Organizational Characteristics and Artistic Aspects in Art Museums**

**תקציר**

מאמר זה בוחן את ההשפעה של מאפיינים כלכליים, ארגוניים ומבניים של מוזיאונים לאמנות על רפרטואר האמנות המוצג בהם. המחקר אימץ שילוב של מתודולוגיה כמותנית ואיכותנית. בשלב הראשון, נותחו נתונים כמותיים לאורך התקופה 2000-2014 של 11 מוזיאונים לאמנות בישראל המוכרים ונתמכים על ידי מנהל התרבות. הנתונים התייחסו להכנסות המוזיאונים השונות, מידע סוציו-דמוגרפי על האמנים ומידע על התערוכות. בנוסף, במטרה לשפר את ההבנה של הממצאים הכמותיים ולהבין את התופעה בהקשר רחב, נערכו 20 ראיונות עם מנהלי מוזיאונים, אוצרים ואמנים הקשורים למוזיאונים שבמדגם. ממצאי המחקר מלמדים על קיומם של שלושה מנגנונים חיצוניים לאמנות המשפיעים על תוצרי התרבות במוזיאון. הראשון קשור ל**היבט הכלכלי** מוזיאונים לאמנות כיום מתבססים על מגוון מקורות הכנסה. לגובה ההכנסה ולחלקו של סוג המימון בסך תקציב המוזיאון השפעה על היצע התערוכות. השני קשור **למיקום המוזיאון** - מהמחקר עלה כי קיימים הבדלים בין מוזיאונים במרכז לעומת מוזיאונים בפריפריה בהיקף האמנות ובאופייה של האמנות המוצגת. השלישי קשור **לניהול המוזיאון** , המחקר הראה כי העדפות סובייקטיביות של מנהלי מוזיאונים קובעים את הקו האמנותי שמוביל המוזיאון. הדיון בממצאי המחקר עוסק בהשלכות של מנגנונים מחוץ לאמנות על היצור התרבותי במוסדות אמנות וביחסי מרכז ופריפריה /או מרכזיות ושוליות במישור התרבותי.

**מבוא**

חוקרים רבים בתחום של כלכלת התרבות התייחסו למורכבות של הקשר בין אמנות וכלכלה המגלם בחובו חיבור בין מנגנונים רוחניים, חברתיים וכלכליים(Bourdieu, 1983;Becker, 1984; Baumol, 1986; Throsby, 1994; Blaug, . בהקשר של מוזיאונים, מחקרים אלו מדגישים שגורמים שיש בהם רציונל כלכלי כמו מקורות התקציב של המוזיאון, גודל המוזיאון, היצע וביקוש ואסטרטגיות של מנהלים (directors' organizational strategies ) משפיעים על הפעילות המוזיאלית של המוזיאון (Camarero, Garrido & Vice, 2011; Frey & Meier, 2002; Hughes & Luksetich, 2004). מחקרים העוסקים ביחסי מרכז ופריפריה בשדה התרבותי מדגישים את מרכזיותו של המרכז, בעיקר בשל הזיקה בין אמנות לממון. בערים מרכזיות יש יותר מרכזי תרבות, יותר תיירות, קהלים שוחרי אמנות והגירה של אמנים. היבט זה משפיע על ההיצע של האמנות במוזיאונים הנמצאים במרכז לעומת מוזיאונים בפריפריה (פון גרבניץ ,2007; עפרת , (Rosett, 1991; ;2016.

מחקרים סוציולוגים של שווקי תרבות מזהים כי הערכת יצירת אמנות אינה תלויה רק בערך הפנימי של האובייקט עצמו. אלא, מאחורי תהליכים אלו עומדים גורמים חברתיים שונים כמו יחסי כוחות והעדפות של סוכנים הנמצאים בעמדות משפיעות, הבניות חברתיות של טעמים והסטטוס של האמנים ( Becker, 1984; Beckert, 2009; Bourdieu,1983, 1984).

 בהתבסס על תחומי מחקר אלו, המאמר הנוכחי בוחן אמפירית במוסדות אמנות רשמיים את ההשפעה של מאפייני המוזיאון הכלכליים והארגוניים ומיקום המוזיאון על הייצור התרבותי בו מצד אחד, אל מול מאפייני האמנות המוצגת, מצד שני. המאמר תורם לגוף הספרות של כלכלת התרבות בשני אופנים: ראשית, הוא מקדם הבנה סוציולוגית על האופן שבו גורמים מחוץ לאמנות משפיעים על תוצרי התרבות במוזיאון. שנית, המחקר עורך אינטגרציה באמצעות שתי מתודולוגיות שונות בין היבטים כלכליים, ארגוניים, גיאוגרפיים, רוחניים וחברתיים בייצור תרבותי ובקונטקסט של מוסדות אמנות. סוגיות אלו מעולם לא קושרו יחד במחקר אחד טרם לעריכת מחקר זה.

The literature shows that various non-artistic factor such as economic, geographical and social influence the art exhibiting in the museums and on the value of the works of art. Accordingly, in this paper two issues are examined: The first is the impact of a museum's economic and organizational characteristics on its repertoire of art. The second is whether there are differences in economic characteristics and the art repertoire between art museums in the center and the periphery. The research question concerns whether and how Structural characteristics regarding, economic, organizational and structural characteristics of art museums influence the art exhibited and the characteristics of the artists exhibiting?

Finally, this paper offers a systematic model of factors external to art (economic, geographical, organizational/management) influenced the museum's cultural production.